CELEX: 62008TN0029
Language: et
Date: 2008-01-18 00:00:00
Title: Kohtuasi T-29/08: 18. jaanuaril 2008 esitatud hagi — Liga para a Protecção da Natureza (LPN) versus Euroopa Ühenduste Komisjon

29.3.2008   
            
            
               ET
            
            
               Euroopa Liidu Teataja
            
            
               C 79/29
            
         18. jaanuaril 2008 esitatud hagi — Liga para a Protecção da Natureza (LPN) versus Euroopa Ühenduste Komisjon
   (Kohtuasi T-29/08)
   (2008/C 79/58)
   Kohtumenetluse keel: portugali
   Pooled
   
      Hageja: Liga para a Protecção da Natureza (LPN) (Lissabon, Portugal) (esindaja: advokaat P. Vinagre e Silva)
   Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni peasekretäri otsus, mis vastusena kinnitustaotlusele jättis rahuldamata LPN esitatud taotluse juurdepääsuks dokumentidele Baixo Sabor'i tammi ehitamise menetluse kohta;
            
         
               —
            
            
               mõista kohtukulud välja kostjalt.
            
         Väited ja peamised argumendid
   LPN poolt komisjonilt taotletud teavet tuleb esmapilgul lugeda selliseks, mida võib ja tuleb talle kättesaadavaks teha, arvestades olulisi keskkonnahuve, mida see ühendus väidab kaitsvat ja hoidvat seoses Baixo Sabor'i tammi ehitusprojektiga (määrused nr 1367/2006 (1) ja 1049/2001 (2)).
   Info avaldamiseks ülekaaluka üldsuse huvi eelduse (määrus nr 1367/2006, artikli 6 lõige 1) välistamine ei võta komisjonilt kohustust konkreetselt selle sisu hinnata. Komisjon peab alati keeldumispõhjuseid kitsendavalt tõlgendama.
   Komisjonil ei piisa viitest uurimisi või kontrolle käsitleva erandi teoreetilise ülimuslikkuse mudelile, et ilma dokumentaalselt kinnitatud täiendava ja konkreetse põhjenduseta otsustada ja järeldada, et tuleb keelduda kättesaadavaks tegemast kõiki LPN taotletud dokumente.
   Komisjon keeldus ka osalisest kättesaadavaks tegemisest, tuginedes üldist laadi põhjendusele, milles ei üritata jagada dokumente „konfidentsiaalseteks ja mittekonfidentsiaalseteks”, lähtudes põhimõttest, et ühtegi uurimis- või kontrollimenetlust käsitlevat dokumenti ei saa kättesaadavaks teha. Siiski peab komisjon ka siin konkreetselt hindama taotletud dokumentides esinevaid andmeid.
   
      (1)  Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise, Århusi konventsiooni sätete kohaldamise kohta ühenduse institutsioonide ja organite suhtes (ELT L 264, lk 13).
   
      (2)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).